b'\n_START_ARTICLE_\nGrad Zgornji \xc4\x8crete\xc5\xbe\n_START_SECTION_\nZgodovina\n_START_PARAGRAPH_\nGrad Zgornji \xc4\x8crete\xc5\xbe je prvi\xc4\x8d izrecno pisno omenjen \xc5\xa1ele leta 1426. Glede na zna\xc4\x8dilno romansko gradnjo je bil pozidan verjetno \xc5\xbee sredi 12. stol. Prvotno je bil bivali\xc5\xa1\xc4\x8de \xc4\x8drete\xc5\xa1kih vitezov, ki so bili ministeriali grofov Vi\xc5\xa1njegorskih. Stolp je \xc5\xa1tirinadstropno poslopje s stenami debelimi do dva in pol metra na vzhodni strani. V vsakem nadstropju sta po dve strelni lini in zunaj stolpa obrambni jarek, ki se zaklju\xc4\x8di v naravno strmino. Vhod v grad je bil v prvem nadstropju, kjer je danes luknja na severni strani.'